open-index/open-wikipedia-markdown huggingface dataset:
Hjelpemiddel

Et **hjelpemiddel** skal bidra til å redusere praktiske problemer. Det kan være både personlig assistanse, et tiltak eller tekniske løsninger og skal inngå som en del av en helhetlig plan. Formidling skjer via kontaktperson i kommunen eller direkte fra Hjelpemiddelsentralen.

## Hvem kan få hjelpemidler?

Har man varig (over to år) og vesentlig innskrenket funksjonsevne på grunn av sykdom, skade eller lyte, kan man få stønad til hjelpemidler fra folketrygden. Har man et kortvarig behov for hjelpemidler (eks: krykker etter en operasjon), må man be om hjelp fra kommunen.

Hjelpemidlet må være nødvendig og hensiktsmessig for at man skal
* få løst praktiske problemer i dagliglivet
* kunne bli pleid i hjemmet
* fungere i barnehage, grunnskole, videregående skole og som lærling
* bli i stand til å skaffe seg eller beholde arbeid, eller gjennomføre utdanning eller arbeidstrening.

## Eksterne lenker
* Arbeids- og velferdsforvaltningen – NAV
Tongren (Guizhou)

**Tongren** (kinesisk: 铜仁市; pinyin: *Tóngrén*) er et byprefektur ligger i den kinesiske provins Guizhou.

Tongren oppgradert fra prefektur til byprefektur den 10. november 2011.

## Administrative enheter
*Bydistriktet Bijiang – 碧江区&thinsp;;
*Bydistriktet Wanshan – 万山区 *Wànshān qū*&thinsp;;
*Fylket Jiangkou – 江口县 *Jiāngkǒu Xiàn*&thinsp;;
*Fylket Shiqian – 石阡县 *Shíqiān Xiàn*&thinsp;;
*Fylket Sinan – 思南县 *Sīnán Xiàn*&thinsp;;
*Fylket Dejiang – 德江县 *Déjiāng Xiàn*&thinsp;;
*De autonome fylke Yuping for dongfolket – 玉屏侗族自治县 *Yùpíng Dòngzú zìzhìxiàn*&thinsp;;
*De autonome fylke Yinjiang for tujia- og miaofolkene – 印江土家族苗族自治县 *Yìnjiāng tǔjiāzú miáozú Zìzhìxiàn*&thinsp;;
*De autonome fylke Yanhe for tujiafolket – 沿河土家族自治县 *Yánhé Tǔjiāzú zìzhìxiàn*&thinsp;;
*De autonome fylke Songtao for miaofolket – 松桃苗族自治县 *Sōngtáo Miáozú zìzhìxiàn*&thinsp;;

## Referanser


## Eksterne lenker
* Fotos fra Tongren hos ''Panoramio''
Guigang

**Guigang** (kinesisk: 贵港; pinyin: *Guìgǎng*) er et byprefektur i den autonome region Guangxi i Folkerepublikken Kina. 

## Administrative enheter
Byprefekturet Guigang har jurisdiksjon over 3 distrikter (区 *qū*), ett byfylke (市 *shì*) og ett fylke (县 *xiàn*).

## Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

## Eksterne lenker
* Guigang – Asia Harvest 
* Bykart over Guigang
Pingnan

**Pingnan** kan være:
*Byfylket Pingnan i Ningde i provinsen Fujian i Folkerepublikken Kina.
*Fylket Pingnan i Guigang i Guangxi i Folkerepublikken Kina.
Cille Biermann

**Karen Cecilie «Cille» Biermann** (født 1960) er en norsk journalist og sakprosaforfatter. Hun har vært ansatt i NRK en årrekke.

Hun jobbet i *[[Frokost-TV]]* frem til det ble lagt ned våren 2008, og var paneldeltager i radioleken ''20 spørsmål''.

I 2010 fikk hun Riksmålsforbundets lytterpris for god og stilsikker bruk av riksmål/moderat bokmål i radioprogrammer.

## Bibliografi
* *Frisk året rundt* 2004 ISBN 82-02-23646-0
* *40* 2003  ISBN 82-02-22533-7
* *Sweetmint* 2001 ISBN 82-02-20468-2
* *Hvem bryr seg om sjelen? – jeg vil heller ha en sexy rompe* 2000 (sammen med Mari Maurstad) ISBN 82-02-19091-6
* *Lange skjørter, korte bein – rompa hang som en slipestein* 1999 (sammen med Mari Maurstad) ISBN 82-02-18597-1

## Referanser


## Eksterne lenker
*
Xing’an

**Xing'an** kan være:
*Den tidligere provinsen Xing'an i det nordlige Kina.
*Bydistriktet Xing'an i Hegang i provinsen Heilongjiang i Kina.
*Fylket Xing'an i Guilin i den autonome region Guangxi i Kina.
Montpellier Handball

**Montpellier Handball**, tidligere **Montpellier HB** og **Montpellier Agglomération Handball**, er en håndballklubb fra Montpellier i Frankrike, grunnlagt i 1982. Klubben spiller i den franske ligaen, Championnat de France de handball.

I 2003 vant Montpellier det gjeveste troféet innen europeisk klubbhåndball, EHF Champions League, etter å ha kommet tilbake etter å ha ligget under med åtte mål fra første omgang. Montpellier er den eneste franske klubben som har vunnet tittelen.

30. september 2012 ble ni spillere arrestert mistenkt for kampfiksing, blant dem Nikola Karabatić.

Erlend Mamelund spilte høstsesongen 2012 for klubben før han vendte tilbake til Haslum Håndballklubb.

Montpellier vant EHF Champions League igjen i 2018.

## Referanser


## Eksterne lenker
*
Testdrevet utvikling

**Testdrevet utvikling** er en programvareutviklingsmetodikk som består av korte iterasjoner hvor nye tester som dekker de ønskede forbedringene eller nye funksjonaliteten skrives først, deretter implementeres produksjonskoden som trengs for å få testene til å passere feilfritt. Til sist rydder man opp i koden for å tilpasse den endringer. Det at man skriver testene før den faktiske produksjonskoden gjør at man får rask tilbakemelding på endringer og man tvinges også til tenke gjennom hva man faktisk ønsker av funksjonalitet før man implementerer det. I tillegg har men selvfølgelig bonusen at man har testdekning på all kode man skriver.
Bygenedbør

**Bygenedbør** dannes lokalt ved at luft blir ustabil, og vi får vertikale luftstrømmer. Luften i disse strømmene avkjøles, og det blir nedbør. Bygenedbør opptrer mest i indre strøk om sommeren, når det er varmest og sterk oppvarming ved bakken gjør luften ustabil. Men den kan også opptre sammen med frontnedbør og orografisk nedbør og lokalt forsterke disse.

Nedbøren som faller i innlandet på slutten av en solvarm dag, kommer ofte som kraftige regnbyger som varer noen minutter eller timer.

## Dannelsen
 
Regn- og tordenbyger kan være ekstremvær – det kalles skybrudd. Bygenedbør inkluderer i tillegg sterke vinder og lynnedslag. Det dannes egentlig på en ganske logisk måte.
*	Solstrålinga varmer opp luften og bakken
*	Det danner seg bobler av varmluft, som stiger oppover fordi varmluft er lett.
*	Idet lufta når en viss høyde, vil vannet begynne å kondensere. Dette synes veldig tydelig, og er karakteristisk for bygeskyer – en helt flat bunn på skyen. Bunnen kalles kondensasjonsnivået.
*	Som oftest vil den stigende lufta få samme temperatur som omgivelsene, og værsystemet vil stabiliseres igjen
*	Men noen ganger kan den stigende lufta faktisk holde seg varmere enn lufta omkring! Dette skjer f.eks ved at den tilføres varm/fuktig luft, som gir mer kondensasjonsvarme ⇒ mer energi. Da sier vi at luftmassene er ustabile, og vi har fått starten på en bygesky.
*	Vi vil få oppadgående og nedadgående luftstrømmer (kald rundt ned, varm opp) som henholdsvis fyller på med vann til kondensasjonsvarme og kaper enorme vindkast ved bakkenivå.
*	Disse kraftige luftrømmene kan gjøre skyene elektrisk ladd, noen av dem positive, og andre negative. Blir ladningsforskjellen stor nok, kommer det lyn, som er en strøm av elektroner mellom sky og sky eller sky og jord (mer enn 2/3 av alt lyn går mellom skyer). Torden er forskyvning i luft på grunn av sterk oppvarming og utvidning på grunn av lyn.
*	Bygeskyene kan være mellom åtte og tolv km over jordoverflaten, og når nedbøren kommer, er det lufttemperaturen nær bakken som avgjør hvilken form den får. Har bygeskyen sterke nok luftstrømmer inni seg, vil nedbøren kunne være der lenge før den faller, og vi får hagl. Hagl og underkjølt regn kan gjøre store skader
Søre Sålefjell

**Søre Sålefjell** er et fjell i Karmøy kommune i Rogaland, med en høyde på 132 meter over havet. Det er det høyeste fjellet på øya Karmøy, mens det høyeste punktet i Karmøy kommune er Dyrafjellet (172 moh), som ligger i kommunens fastlandsdel.

Det går merkede stier fra Kopervik. Fjellet er vendepunkt for turmarsjen Sålefjellsmarsjen, og brukes som rasteplass for Karmøymarsjen. Søre Sålefjell ligger en halv times marsj fra Stokkastrand skole i Kopervik i Karmøy kommune. Den norske Turistforeningen har markerte løyper opp til fjellet, med sin vellkjente røde T. Man kan også gå til Sålefjellet fra Liarlund i Kopervik. Dette kan ta en ca. 2 timer.

Den omstridte vindmølleparken Karmøy vindkraftverk er planlagt sør for fjellet.

## Referanser
David fra Dinant

**David fra Dinant** (født ca. 1160, død ca. 1217) var en panteistisk filosof. Han var opprinnelig enten fra Dinant i Belgia eller Dinan i Bretagne. Forskere mener han var påvirket av, og muligens også medlem av, den panteistiske sekten amalrikerne. 

David skrev en liten notatblokk, *Quaternul*, som førte til at han  i 1210 ble bannlyst fra den romersk-katolske kirke. Dette presset ham til å flykte til Paris. Når og hvordan han døde, er ukjent, men man mener med sikkerhet at han døde etter år 1215, siden han ble bannlyst igjen av rådet i 1215.

## Referanser


## Eksterne lenker
* Catholic Encyclopedia artikkel
Sålefjellsmarsjen

**Sålefjellsmarsjen** er en 12 km lang turmarsj i Karmøy kommune i Rogaland. Marsjen går fra Åsebøen i Kopervik til Søre Sålefjell og tilbake. Den blir arrangert hver palmesøndag av Kopervik idrettslag og kommunen. Første gang var i 1981.

Sålefjellsmarsjen og Karmøymarsjen er tilrettelagt av kommunen for at innbyggerne skal oppleve naturen i området. Kommunen har i den forbindelse også utarbeidet et informasjonshefte Turglede i Stangelandmarka med kart og beskrivelse av hvor det er attraktivt å gå. Idrettslaget har lagt ut orienteringsposter der det finnes et interessant dyre- og planteliv i området. Arbeidet er i samsvar med St. meld. 40 (1986-87) der det er uttrykt at å øke ferdighetene og lysten til å drive friluftsliv er et mål i seg selv.

## Referanser
Terrorangrepet i Ramadi 15. april 2008

**Terrorangrepet i Ramadi 15. april 2008** skjedde da en selvmordsbombe ble sprengt inne i en restaurant i Ramadi, Irak.

## Bakgrunn
Ramadi, 100km vest for Bagdad, var et område der sunnimuslimske opprørssoldater holdt til etter at Saddam Husseins regjering ble fjernet av de amerikanske styrkene i 2003.

Al-Qaida skal i den senere tid ha forflyttet sin aktivitet til Diyala-provinsen etter å ha blitt jaget vekk fra Bagdad og Anbar-provinsen, der Ramadi ligger.

## Angrepet
Terrorangrepet var rettet mot en populær kebab-restaurant i den vestlige delen av byen, og ble etter meldinger i media utført av en selvmordsbomber. Det var ubekreftede meldinger om at en annen selvmordsbomber ble arrestert før han klarte å detonere bomben sin.

### Skader
12-13 ble drept i angrepet og 14 ble såret.

## Ansvar
Ingen tok på seg ansvaret for angrepet.

## Referanser
Photocure

**Photocure ASA**, Blærekreftselskapet, er et norsk farmasøytisk selskap som utvikler og kommersialiserer legemidler til bedre diagnose og behandling av pasienter med blærekreft. Anvendelse av egenutviklet teknologi innen fotodynamisk diagnose, som får kreftceller til å lyse rødt, har ført til bedre behandling av blærekreft-pasienter over hele verden. Selskapet er notert på Oslo Børs.

Photocure har utviklet og markedsfører produktet Hexvix (Hexyl aminolevulinat hydrochlorid) (kalt Cysview i USA og Canada) for tidlig deteksjon av tidlig-fase (ikke muskelinvasiv) blærekreft. Photocure distribuerer også medisinsk utstyr (Hyperthermic Intra-Vesical Chemotherpy (HIVEC)) utviklet av Combat Medical i Norden.

## Historie
Photocure ble grunnlagt i 1993 av Radiumhospitalets Forskningsstiftelse (RF) for å kommersialisere og utvikle teknologi som var utviklet og oppdaget av forskere ved sykehuset. Professor og kreftforsker Vidar Hansson var administrerende direktør frem til 2005.

I 1997 ble den første medarbeideren ansatt i Photocure, og selskapet startet studier med Metvix, et produkt til fotodynamisk behandling av overfladisk hudkreft og forstadier til hudkreft.

I 2000 søkte selskapet om markedsgodkjenning av Metvix, og selskapet ble notert på Oslo børs. I 2000 startet Photocure kliniske undersøkelser på Hexvix. Photocure fikk markedsgodkjenning for Metvix i 2001, og tegnet en lisensavtale for Metvix med selskapet Galderma. Alle rettigheter til Metvix og lampen Aktilite ble solgt til Galderma i 2009.

I 2005 ble Hexvix godkjent i EU og lansert i Europa i 2006. Photocure kommersialiserte selv i Norden og inngikk en lisensavtale med GE Healthcare for resten av verden i 2006. Hexvix ble godkjent av FDA i USA i mai 2010 under navnet Cysview.

I september 2011 besluttet selskapet å opprette egen salgsorganisasjon i USA, og inngikk et strategisk samarbeid med Ipsen i markedene utenfor USA og Norden. 

Photocure utviklet også Visonac (fotodynamisk behandling av akne) og Cevira (fotodynamisk behandling av HPV og forstadier til livmorhalskreft), og vellykkede fase 2 kliniske studier er gjennomført for begge produkter.

I 2015 ble Cysview lansert på det kanadiske markedet i samarbeid med BioSyent Inc.

## Selskapsstruktur
Photocure ASA har 70 ansatte, hovedkontor i Oslo og datterselskapet Photocure Inc. i USA. I resten av EU, Canada og Australia har Photocure etablert partnerskap.

## Medisiner
Photocure har ett produkt i markedet og har solgt rettighetene til ett produkt. 

* Hexvix (hexaminolevulinate) for diagnose av blærekreft (Europa)
* Cysview (hexaminolevulinate) for diagnose av blærekreft (USA)
* Metvix® for fotodynamisk behandling av ikke-melanom hudkreft og aktiniske keratoser. Solgt til Galderma

## Referanser


## Eksterne lenker
* 
*
Strengegjengen

**Strengegjengen** var en musikkgruppe fra Kongsvinger som eksisterte på 1970-tallet.

Strengegjengen var en del av den norske motkulturen på syttitallet. Kjennetegn var kritikk av det kapitalistiske systemet og kamp for forbedring av levekårene til vanlige folk. Strengegjengen var ett av mange radikale band som det motkulturelle plateselskapet MAI utga.

## Bandmedlemmer
* Jan Ørstad – gitar, sang
* Øyvind Rauset – fele
* Jan-Arne Rundgren – kor, mandolin, munnspill, gitar
* Sidsel Sørli – trekkspill
* Odd Ørstad – gitar
* Thorsten Dulsrud – trommer
* Bjørn K. Herlyng – vokal, gitar

## Diskografi
### Studioalbum
**Trå tell* (Plateselskapet MAI, 1976)

## Eksterne lenker
*
Jesus lever, graven brast

**«Jesus lever, graven brast»** er en påskesalme fra 1786 hvor teksten er skrevet av biskop Johan Nordahl Brun. Melodien ble komponert av Johann Rudolph Ahle i 1664 og omarbeidet i 1687 av Wolfgang Karl Briegel.

Salmen kalles av litteraturhistorikeren Francis Bull for «høidepunktet i Bruns digtning, – og i norsk salmedigtning overhodet». Bull karakteriserer salmen slik: «Her er en koncentreret kraft, som ikke var set i vor poesi siden eddakvadenes tid, en række kort tilhugne sætninger, og en mesterlig stigning: *Lynet blinker, jorden bæver, graven brast og Jesus lever*».

Denne mye brukte påskesalmen skiller seg litterært fra mange av Nordahl Bruns salmer, som ofte er nokså dogmatiske og ikke sjelden har brodd mot samtidens teologiske rasjonalisme.

## Litteratur
* Karl Marthinussen / Just Bing / Bernt Lorentzen: *Johan Nordahl Brun 1745-1945*. Eide, 1945

## Referanser


## Eksterne lenker

* [Liturgi.info: Jesus lever, graven brast](http://liturgi.info/Jesus_lever,_graven_brast_(LH488)) Noter
Henrik Laurentius Helliesen

**Henrik Laurentius Helliesen** (født 20. desember 1824 i Bodø, død 22. juli 1900 i Fåberg) var en norsk embetsmann, stortingsrepresentant og statsråd.

Helliesen var amtmann i Nedenes amt i 1860–63. I 1862 blei han innvalgt på Stortinget som førsterepresentant fra Arendal og Grimstad.

I tida 1863 til 1884 (med enkelte svært korte avbrudd) veksla han mellom å være finansminister og å være medlem av den norske statsrådsavdelinga i Stockholm. Det leda arbeidet med myntreformen i 1875 (overgang til kroner og øre som myntenhet).

I 1871 leda han Indredepartementet noen måneder, og i 1884 var han kirke- og undervisningsminister i drøyt tre uker. Han var en av statsrådene som blei felt av riksretten i saken mot regjeringa Selmer.

I 1886 blei Helliesen igjen valgt inn på Stortinget, denne gang tilslutta det nye partiet Høyre.

Fra 1885 var han tollskriver i Christiania.

## Æresbevisninger og utmerkelser
I 1876 blei Helliesen tildelt Storkorset av St. Olavs Orden. Billedkunstneren Th. Mathiasen malte et portrett av Helliesen der han bærer både Storkorset av St. Olavs Orden og Storkorset av Svenska Nordstjärnan; portrettet ble antagelig malt på 1880-tallet. Maleriet inngår i dag i Oslo Museums Byhistoriske samling. 

## Helliesens akvareller
I fritiden tegnet Helliesen akvareller med motiver fra Christiania. Akvarellene er av stor byantikvarisk verdi.

## Referanser


## Kilder
* 

## Eksterne lenker
* 
*
Parlamentsvalget i Italia 1983

**Parlamentsvalget i Italia 1983** ble holdt den 26. juni.

## Resultater
### [[Italias deputertkammer]]

### [[Italias senat]]

## Referanser
Parlamentsvalget i Italia 1979

**Parlamentsvalget i Italia 1979** ble holdt den 3. juni.

## Resultater
### [[Italias deputertkammer]]

### [[Italias senat]]

## Referanser
Abaza (by)

**Abaza** (russisk: Абаза́) er en by i Republikken Khakasia i Russland. Den ligger ved elva Abakan, rundt 150&nbsp;km sørvest for Abakan. Innbyggertall: 17&nbsp;500 (2005 est.); 18&nbsp;052 (folketelling 2002), 17&nbsp;630 (folketelling 1989).

Byen ble grunnlagt i 1856 i forbindelse med utbygging av jernmalm-forekomster i området, og utvinningen er fortsatt viktig for den lokale økonomien.

Abaza fikk status som bymessig bosetning i 1957, og bystatus ble innvilget i 1966.

## Referanser


## Eksterne lenker
*
88 Minutes

***88 Minutes*** er en amerikansk filmthriller fra 2007 regissert av Jon Avnet med Al Pacino, Benjamin McKenzie, Alicia Witt, Leelee Sobieski og Deborah Kara Unger i hovedrollene. Opptakene begynte i Vancouver-området 8. oktober 2005 og varte frem til desember 2005. Filmen ble utgitt i forskjellige områder i løpet av 2007. I Nord-Amerika hadde den premiere 18. april 2008. Filmen er blitt vist på NRK, og ligger ute på deres nettsider.

## Handling

Al Pacino opptrer i rollen som Dr. Jack Gramm, en høyskoleprofessor som også fungerer som psykiater for FBI.  Når Gramm mottar en dødstrussel som sier at han bare har 88 minutter igjen å leve, må han ta i bruk alle sine evner og erfaringer for å finne ut av hvem som kan stå bak trusselen, noe som inkluderer en sint student, en tidligere elsker og en seriemorder som allerede har fått sin dødsdom, før tiden hans renner ut.

## Medvirkende
* Al Pacino – Dr. John Gramm
* Benjamin McKenzie – Mike Stemp
* Alicia Witt – Kim Cummings
* Leelee Sobieski – Lauren Douglas
* Amy Brenneman – Shelly Barnes
* William Forsythe – spesialagent Frank Parks
* Deborah Kara Unger – Carol Johnson
* Neal McDonough – Jon Forster
* Leah Cairns – Sara Pollard
* Stephen Moyer – Guy LaForge
* Christopher Redman – Jeremy Guber
* Brendan Fletcher – Johnny d'Franco
* Michael Eklund – J.T. Ryker
* Kristina Copeland – Dale Morris
* Tammy Hui – Janie Kay
* Victoria Tennant – Kate
* Michal Yannai – Leeza Pearson

## Produksjon
* Jon Avnet overtok for James Foley som regissør.
* Kristin Cavallari hadde opprinnelig en rolle i filmen, men trakk seg ut.
* Shero Rauf – spesialeffekter

## Referanser


## Eksterne lenker
* 
* 
* Offisiell trailer
Burmavegen

**Burmavegen** (1–791, 2–760) er en veg over den sørlige delen av øya Karmøy i Rogaland. Vegen ble bygget under andre verdenskrig. Den er om lag 9&nbsp;km lang, og går over store naturområder. Blant annet passerer vegen området hvor det er planlagt å bygge det omstridte vindmølleanlegget Karmøy vindkraftverk. Høyeste punkt på vegen er 80 moh, mellom Stiklevatn og Ytre Holmavatn, hvor det er utsyn mot høyeste punktet på øya, Søre Sålefjell.

I 2021 laget studenter ved universitetet i Bergen en mini-dokumentar om vandrehistoriene som verserer om spøkelser langs Burmavegen.

## Referanser
Parlamentsvalget i Storbritannia 1979

**Parlamentsvalget i Storbritannia 1979** ble avholdt den 3. mai 1979. Valget ble vunnet av 
Det konservative partiet, under ledelse av Margaret Thatcher. Valget var det første av fire påfølgende konservative valgseire. De konservative kom til å sitte med regjeringsmakten helt fram til de tapte for Labour
ved valget i 1997. 

## Kilder
* General Election Results 1885-1979 http://www.election.demon.co.uk , besøkt 15. mai 2018
Vredens druer (film)

***Vredens druer*** (originaltittel: *The Grapes of Wrath*) er en Oscarbelønnet amerikansk dramafilm fra 1940, regissert av John Ford og basert på den Pulitzer-vinnende romanen *[[Vredens druer]]* fra 1939, skrevet av John Steinbeck. 

Filmen hadde den uheldige effekt at den fikk Hitler til å avfeie USAs evne til å forsvare seg militært. Hitler fikk inntrykk av at USA manglet en sterk bondebefolkning, men bare forkomne og degenererte bønder som flakket rundt i rotløshet og fremmedgjøring.

## Handling
En fattig *[[okie]]*-familie fra Oklahoma i midtvesten blir arbeidsløse og søker seg vestover, på jakt etter arbeid under den store depresjonen og *[[Dust Bowl]]* (tørkeperioden) i 1930-årene. De tilbringer mye tid på *[[Route 66]]* mot California, der de ankommer til slutt.

## Medvirkende
* Henry Fonda – Tom Joad 
* Jane Darwell – Ma Joad
* John Carradine – Casy 
* Charley Grapewin – Granpa Joad 
* Dorris Bowdon – Rose-of-Sharon Rivers
* Russell Simpson – Pa Joad 
* O.Z. Whitehead – Al Joad
* John Qualen – Muley Graves
* Eddie Quillan – Connie Rivers
* Zeffie Tilbury – Grandma Joad

## ''Tagline''
* «*The most discussed book in years – now comes to the screen to become the most discussed picture in ages.*»
* «*The Joads step right out of the pages of the novel that has shocked millions!*»

## Priser og nominasjoner
Filmen ble nominert til syv Oscar og vant to av disse (Jane Darwell for beste kvinnelige birolle og John Ford for beste regi) ved Oscar-utdelingen i 1941.

## Referanser


## Eksterne lenker
* 
* 
*  ''Vredens druer''-litteratur
Ringebu skole

**Ringebu skole** (tidligere **Vekkom skole**) er den nest største barneskolen i Ringebu kommune. Det går i overkant av 100 elever der.

Ringebu skole skiftet navn fra Vekkom skole i 2010 i forbindelse med at Kjønås skole ble nedlagt og elevene verført hit.

## Referanser
Matvareprisøkningen i 2007–2008

**Matvareprisøkningen i 2007–2008** fant sted i årene 2007–2008 da det skjedde en dramatisk, global økning i matvarepriser som har satt noen de fattigste områdene på jorda i krise, ført til politisk ustabilitet og opptøyer i flere land. 

Utløsende årsaker omfatter dårlige avlinger i ulike deler av verden, spesielt Australia. Blant strukturelle årsaker til de økende matvareprisener har nylig blitt identifisert som økende bruk av biobrensel i i-land, 
økende etterspørsel for en mer variert diett (spesielt kjøtt) i den voksende middelklassen i Asia. 
Dessuten, fortsatt økende oljepriser har økt kostnadene på kunstgjødsel. Disse faktorer, sammen med fallende matvarelagre og ustabilitet etter Subprime-krisen, med den påfølgende globale finanskrisen, har alle bidratt til den dramatiske globale økningen i matvarepriser.

## Statistikk

FAOs indeks over de globale matvareprisene steg fra 139 til 219 mellom februar 2007 og februar 2008. Økningen var størst for korn (indeksøkning 152 til 281) og melkeprodukter (indeksøkning 176 til 278).

Blant de viktigste økningene finner vi :
* Prisen på verdensmarkedet av hvete ble doblet mellom februar 2007 og februar 2008.
* Prisen på ris nådde sitt høyeste nivå på ti år.
* I noen land er prisen på melk og brød mer enn doblet.
* Soya nådde sitt høyeste prisnivå på 34 år i desember 2007.
* Prisen på mais har økt vesentlig.

## Sosial uro

Prisøkningen på basis landbruksvarer er følt over hele jorda. I industrilandene blir det et spørsmål om kjøpekraft, men konsekvensene er alvorligere i utviklingsland. FAO har satt opp en liste over 37 berørte land som vil være avhengig av ekstern bistand.

I Burkina Faso, Kamerun, Senegal, Mauritania, Elfenbenskysten, Egypt, Marokko, Sør-Afrika, Mexico, Bolivia, Jemen, Usbekistan, Bangladesh, Pakistan, og Sri Lanka var det demonstrasjoner og opptøyer mot slutten av 2007 og begynnelsen av 2008 knyttet til dyrere fødevarer. 

De globale reservene av ris er halvert, og flere produsentland som Kina, Vietnam,  Kambodsja, og Egypt har innført eksportforbud.

## Referanser


## Eksterne lenker
* World Food Situation, The Food and Agriculture Organization of the United Nations
* Q&A: Rising world food prices og Special Reports Page: Food price crisis — *[[BBC News Online]]*
* Special Coverage: Agflation  — *[[Reuters]]*
Janne Ylijärvi

**Janne Ylijaervi** (født 14. mars 1979 i Göteborg), er en tidligere finsk skihopper som hoppet for klubben Lahden Hiihtoseura. Han tilbragte mesteparten av sin karriere i Kontinentalcupen og FIS-cup og startet bare 14 verdenscuprenn for Finland.

Debuten kom i 1999, hjemme i Finland. Nærmere bestemt i Lahtis. I normalbakkerennet ble han nr 37 av 50. 3 år senere ble han nr 13 i japanske Hakuba. Dette ble hans beste renn i verdenscupen noen sinne. Han hadde fra før også en 14.-plass fra Predazzo.

Han oppnådde i 2002 en 3.-plass hjemme i Lahtis sammen med det finske laget. Ett år senere ble han sist i Kuusamo. Han ble da vraket fra landslaget, og vant noen renn i Kontinentalcupen før han la opp i 2004.

Han jobber nå som instruktør på et lokalt skisenter.

## Referanser


## Eksterne lenker
*
Kristoffer Jåfs

**Erik Johan Kristoffer Jåfs** (født 8. juli 1980 i Vörå, Finland) er en svensk tidligere skihopper som representerte IF Friska Viljor.

Jåfs er født og oppvokst i den svenskspråklige delen av Finland. Han startet med skihopping som 13-åring, og begynte på idrettsgymnas i Örnsköldsvik i Sverige i 1996. Året etter ble han svensk statsborger. Han debuterte i verdenscupen på Lillehammer 28. november 1998. Martin Schmitt vant dette rennet foran Janne Ahonen og Sven Hannawald, og Jåfs ble nummer 48 av 51 startende.

Jåfs var på denne tiden den eneste svensken som deltok i verdenscupen. Svensk skihopping ble ikke tatt på alvor, og Jåfs slet i de fleste renn. Likevel fikk han en svært overraskende 4.-plass i Trondheim 9. mars 2001. Hans beste plassering sammenlagt i verdenscupen var 37.-plass i 2000/01. I den tysk-østerrikske hoppuka ble han som best nummer 36 sammenlagt i 1998/99. Han ble nummer 26 sammenlagt i Sommer Grand Prix i 2000.

Kristoffer Jåfs deltok i VM i 1999, 2001 og 2003, med 18.-plass i normalbakken i Lahtis i 2001 som beste individuelle plassering. Han ble sju ganger svensk mester i skihopping, i normalbakke i 1999, 2000, 2001 og 2002, og i storbakke i 1999, 2000 og 2002.

En kneskade forhindret ham fra å konkurrere i det hele tatt i 2003/04-sesongen. Han la opp sommeren 2004, som en følge av at det svenske skiforbundet la ned landslaget i skihopping.

## Referanser


## Kilder
* Uoffisiell hjemmeside (arkivert av Internet Archive)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Svenska Skidförbundet: Backe/nordisk kombination (svenske mestere i skihopping og kombinert, besøkt 21. oktober 2011)
* Örnsköldsviks Allehanda: Färdighoppat (4. juni 2004, arkivert av Internet Archive)

## Eksterne lenker
*
Pinsekirken i Bærum

**Pinsekirken Sandvika**, eller **Pinsekirken i Bærum** er en kristen menighet tilknyttet pinsebevegelsen. Menigheten har adresse Elias Smiths vei 13 i Sandvika.

Pastorpar for Pinsekirken er Anette og Morten Aune. Menigheten har sine ukentlige søndagsgudstjenester i Folkebadet i Sandvika.

Menigheten ble stiftet i 1923 og bestod i 2022 av 580 tilskuddstellende medlemmer med 30 ulike nasjonaliteter, herunder 200 barn og unge.

## Historikk
*1923: Menigheten Betel Stabekk ble dannet
*1927: Emmaus Haslum
*1973: den 7. april 1973 gikk de to menighetene sammen og dannet *Bærum Pinsemenighet*, som fra starten holdt til i lokalene til Emmaus på Haslum
*1982: menigheten kjøpte tidligere Sandvika kirke fra 1890; kirken ble bygget av Elise Brodtkorp på Kjørbo gård
*1996: menigheten skiftet offisielt navn til Pinsekirken i Bærum
*2003: menigheten tok i bruk PK Senteret med plass til 450 personer, i det gamle lagerlokalet til ELKO
* 2012: høsten 2012 begynte Pinsekirken i Bærum å avholde søndagsgudstjenestene sine i Bærum Kulturhus
* ?: Menigheten flyttet søndagsgudstjenestene til Folkebadet i Sandvika

## Referanser


## Se også
*Pinsebevegelsen i Norge

## Eksterne lenker
* www.pinsekirken.org
Victoria (øl)

**Victoria** er et ølmerke av typen «Vienna lager» med lang historie i Mexico. Det ble første gang produsert i 1865 da bryggeriet «Compañia Cervecera Toluca y México» ble grunnlagt. Produksjonen ble overtatt av Cervecería Modelo i 1935.
Anders A. Fretheim

**Anders A. Fretheim** (født 1939) er en norsk lokalpolitiker (Sp) som var ordfører i Ringebu kommune fra 1996 til 2007.

Fretheim er født i Aurland og er utdannet ved Norges landbrukshøgskole. Han har en mastergrad i ressursøkonomi fra Cornell University i USA. Han var i fem år ansatt  i Distriktenes Utbyggingsfond i Oslo før han i 1971 overtok familiegården i Ringebu. I forbindelse med OL på Lillehammer bygde han opp Jønnhalt Gjesteseter, som han eier. Etter at han sluttet som ordfører, har han drevet konsulenttjenester innen landbruk, industri og reiseliv. Han har også vært styreleder i avisen *[[Gudbrandsdølen Dagningen]]*.

## Referanser


## Andre kilder
* 70 års omtale i Aftenposten 7. okt. 2009 side 17.
Marián Bielčík

**Marián Bielčík** (født 27. august 1973 i Tatranská Lomnica) er en slovakisk tidligere skihopper som representerte ASK Dukla Branska Bystrica.

Han debuterte i verdenscupen i 1991 i Štrbské Pleso, i daværende Tsjekkoslovakia. Bielčík ble sist i dette rennet.

Han oppnådde sin beste plassering 25 år gammel i 1998 i et renn i Iron Mountain. Samme året falt han stygt i et renn i Harrachov. Bielčík kom greit ut, før den høyre skien løsnet, og han landet på nakken. Ironisk nok var det kneet som ble skadd. Han hoppet et verdenscuprenn til, i Zakopane, før han la opp grunnet Harrachov-fallet.

## Referanser


## Eksterne lenker
*
Silvia Obrist

**Silvia Obrist** er en sveitsisk rullestolcurlingspiller. 

Hun har vært med på et VM i rullestolcurling; hun var reserve på det sveitsiske laget som vant i 2002. På nasjonalt nivå har hun en fjerdeplass i det sveitsiske mesterskapet i 2003, ledet av skip Hansruedi Fitze. 

## Resultater

## Eksterne lenker
*
Elias Smiths vei (Bærum)

**Elias Smiths vei** (1–31, 10–28) er en vei i Sandvika i Bærum som var en del av Gamle Drammensvei/Ringeriksveien (Bærum). Veien er oppkalt etter Bærums første ordfører, Elias Elieson Smith (1788–1861). Veien er del av fylkesvei 607 (Akershus).

## Bygninger og institusjoner

## Referanser


## Eksterne lenker
*
Winter – Sol og skygge

***Winter – Sol og skygge*** er en svensk kriminal-thriller fra 2001 regissert av Björn Gunnarsson. Filmen er basert på en roman av Åke Edwardson fra 1999 og er den tredje av seks todelte TV-filmer om sjefsetterforsker Erik Winter som ble sendt på SVT i 2001 og 2004. Hovedrollen spilles av Johan Gry.

Historien er fordelt på to episoder og ble sendt på SVT første gang i desember 2001.

## Handlingen
I en leilighet i Göteborg sentrum, bare et steinkast fra Erik Winters egen leiligheter, finner politiet to stygt tilredte lik i en sofa. De drepte viser seg å ha vært et tilsynelatende alminnelig ektepar. Lemlestingen av ofrene, blodig skrift på veggen og en heavy metal-låt i rungende repetisjon på stereoanlegget synes å utgjøre et budskap fra morderen.

Gåten virker umulig å løse, og for Winter og hans team fortoner svaret seg som mer innfløkt jo lengre de kommer i etterforskningen. Etter hvert begynner Winter å mistenke at han selv er tildelt en rolle i morderens djevelske spill.

Samtidig går Winter gjennom en turbulent periode i sitt private liv. Hans far, som han brøt kontakten med for flere år siden, blir alvorlig syk. Til tross for de bitre følelsene velger han å reise til Marbella i Spania, der faren ligger på sykehus.

Dessuten har Winter omsider valgt å gå inn i et forpliktende forhold til den tiltrekkende legen Angela. Nå er hun gravid, og Winter forsøker å forberede seg på rollen som pappa.

## Rollelist  (utvalg)

## Referanser


## Eksterne lenker
*
Brun (slekt)

**Brun** er navnet til flere norske og andre skandinaviske slekter. En av disse føres tilbake til *Mathias Brun* som levde i Trondheim rundt 1650. Flere i denne slekten er framstående geistlige, og slekten kan godt kalles en presteslekt, til forskjell fra en av de andre norske Brun-slektene som ofte kalles *militærslekten Brun*.

Mathias Bruns sønn var organist i Røros Johannes Brun (født 1669, død 1721). Hans sønn var Svend Busch Brun (født 1703, død 1784), kjøpmann, senere gårdbruker i Klæbu. Fra hans to sønner stammer den nålevende slektens to greiner. Johannes Brun (født 1729, død 1807) var sogneprest til Fjelberg. Hans halvbror Johan Nordahl Brun (født 1745, død 1816) var biskop i Bergen.

## Kjente medlemmer og etterkommere av slekten

*Johan Nordahl Brun (født 1745, død 1816) norsk biskop og dikter (bl.a. *[[«Udsigter fra Ulrikken»|Bergenssangen]]* og Norges første (uoffisielle) nasjonalsang *[[For Norge, Kiempers Fødeland]]*)
*Sven Brun (født 1812, død 1894) sogneprest, forkjemper for kirkelig selvstyre (forgrunnsfigur blant tidens geistlige)
*Christen Brun (født 1846, død 1917) biskop i Hamar
*Johannes Brun (eg. Johannes Finne Brun) (født 1832, død 1890) skuespiller (Norges fremste skuespiller i sin samtid)
*Johan Lyder Brun (født 1870, død 1959) professor i teologi
*Viggo Brun (født 1885, død 1978) professor i matematikk
*Nordahl Grieg (Johan Nordahl Brun Grieg) (født 1902, død 1943) lyriker, forfatter, dramatiker, journalist og politisk aktivist.
*Roald Dahl (født 1916, død 1990), forfatter.

## Litteratur

Th. Bull: *Biskop Johan Nordahl Brun og hans slekt* (1938)
Scheldeprijs

**Scheldeprijs** (også kalt **Grote Scheldeprijs**  eller **Scheldeprijs Vlaanderen**) er et endagsritt i landeveissykling i Flandern. Det ble første gang arrangert i 1907, og er det eldste belgiske sykkelrittet. Rittet er videre eldre enn Flandern rundt, men mindre prestisjefylt.

Rittet har foregått onsdagen etter Paris-Roubaix (men flyttes fra 2010 til onsdagen før), og går mellom Antwerpen og Schoten (der start og mål befinner seg) og avgjøres ofte ved en massespurt. Det har fått navnet etter elva Schelde.

Fra 2005 av er rittet en del av UCI Europe Tour. Alexander Kristoff vant rittet i 2015 og 2022.

## Vinnere

## Referanser


## Eksterne lenker
* 
*  Grote Scheldeprijs - Vlaanderen : presentation and medal winners på The-Sports.org
Sorsk

**Sorsk** (russisk: Сорск) er en by i Republikken Khakasia i Russland. Den ligger rundt 90&nbsp;km nordvest for Abakan. Innbyggertall: 13&nbsp;313 (folketelling 2002)

Den ble grunnlagt som arbeidsbosetningen *Dzerzjinskij* på 1940-tallet. I 1966 ble navnet endret til Sorsk og bosetningen ble innvilget bystatus.

## Referanser
Hjemmebrygging

**Hjemmebrygging** er brygging av eget øl på hobbybasis.

## Innledning
Brygging av eget øl er en urgammel tradisjon i Norge som strekker seg tilbake til førhistorisk tid. Bøndene i Norge brygget såkalt maltøl av eget korn helt fram til moderne tid, og mange steder på bygdene i Norge brygges det fortsatt tradisjonsøl etter gamle metoder og med gamle ingredienser. De siste tiårene har moderne hjemmebrygging etter utenlandsk forbilde blitt veldig populært i Norge, og delvis fortrengt de gamle tradisjonene.

## Restriksjoner
Siden 1999, da Ølloven av 1912 ble opphevet, har det i Norge vært lov å tilvirke øl til eget bruk uten å måtte lage maltet selv. Så lenge det ikke er noen penger eller kommersiell handel involvert har man også lov til å gi bort så mye man vil. For å kunne selge ølet, i egen virksomhet, må man søke kommunen om tillatelse, og da må man på forhånd ha salgs- og/eller skjenkeløyve.
For å kunne levere til salg i butikker og restauranter behøver man statlig bevilling. For å få innvilget søknad om bevilling kreves bl.a. sikkerhet for oppfyllelse av krav på alkoholavgift, at varelageret er tilfredsstillende sikret og at bevillingshaver ikke driver annen virksomhet som er uforenlig med tilvirkning av alkoholholdig drikk.

Destillering er ikke tillatt etter norsk lov under alkoholloven. Noen mindre unntak til denne regelen finnes dog, som f.eks. *frysedestillering,* hvor en destillerer via å fryse øl og skiller den konsentrerte løsningen fra det fryste vannet er lov, gitt at det resulterende ølet er under 22 %.

## Ingredienser i øl
De vanligste ingrediensene i øl er maltet (delvis spiret) bygg, humle, gjær og vann.

I eldre norsk tradisjonbrygging har mange bryggere brukt einerkvister til å sette smak på ølet, kalt einerlåg. Avhengig av hva slags smaksprofil man ønsker i et øl, er det også vanlig å tilsette ulike krydder, frukt og bær.

## Lagring
Mange hjemmebryggere foretrekker å lagre ølet sitt på fat når det modnes, noe som gjør det mye lettere å tappe seg et glass uten å åpne en hel flaske. Et vanlig fat å lagre på er Corneliusfat, som vanligvis rommer 19 liter.

Ellers er det også mange som lagrer på både vanlige ølflasker, 1 liters og 1,5 liters flasker.

## Konkurranser
Norbrygg (Norsk hjemmebryggerforening) arrangerer NM i ølbrygging hvert år. I tillegg til å kåre ni norgesmestre, kåres blant dem en årets hjemmebrygger, som tilbys å brygge øl hos et norsk håndverksbryggeri. De to beste fra årets hjemmebrygger-kåringen inviteres også til å delta i nordisk mesterskap, hvor det konkurreres mot de to beste deltakerne fra tilsvarende arrangementer i Sverige, Danmark, Finland og Island.

## Referanser


## Eksterne lenker
Norbrygg Norsk hjemmebryggerforening med mange artikler og aktivt forum
Tsjernogorsk

**Tsjernogorsk** (russisk: Черного́рск) er en by i Republikken Khakasia i Russland. Den ligger rundt 20&nbsp;km nordvest for Abakan. Innbyggertall: 73&nbsp;077 (folketelling 2002).

Tsjernogorsk ble grunnlagt i 1936 gjennom en sammenslåing av flere mindre bosetninger. I Sovjettiden lå det en gulag-arbeidsleir her. 

## Referanser


## Eksterne lenker
*
Autodafé

**Autodafé** (via portugisisk og spansk *auto da fé* fra latin *actus de fide* eller *actus fidei*, «troshandling») var den avsluttende, offentlige delen av en rettssak mot mistenkte kjettere, inkludert mistenkte kryptojøder (skjulte sefarder), utført av den spanske (1481&ndash;1834) og portugisiske inkvisisjonen (1536&ndash;1821), men også i Italia. Autodafé betegnet opprinnelig selve domsavsigelsen, men ble siden også brukt om den påfølgende utførelsen av straffen.

Under autodaféen var det opptog gjennom byen, og de anklagede måtte bruke kapper med symboler som viste hva de var skyldige i. De som skulle henrettes, bar kapper i en annen farge enn andre skyldige. Opptoget endte ved kirken, der de dødsdømte ble skilt ut og ført til for eksempel bålet der de ble brent. 

Autodafé var en skamstraff der en brukte offentlig stigmatisering og ydmykelse som virkemiddel.

Ordet *autodafé* kan også brukes om bokbål, offentlig brenning av uønskede og forbudte skrifter og bøker.

## Se også
* Bokbål
* Inkvisisjonen
* Kirketukt
* Brenning på bål

## Eksterne lenker
* Oppslagsordet «Autodafé» i ''Salmonsens konversationsleksikon'' (dansk leksikon fra ca. 1915)
* Oppslagsordet «Autodafé» i ''Nordisk familjebok'' (svensk leksikon fra 1904)
* Autodafé; fra Bibliotekarstudentens nettleksikon om litteratur og medier (pdf-fil)
Terapi

**Terapi** (fra gresk: *θεραπεία*) er i dagligtale brukt om en aktiv handling for å løse et problem hos seg selv (egenterapi) eller andre. Som regel brukes ordet om helsehjelp utøvd av en terapeut overfor en pasient eller pasientgruppe, der det anvendes metoder eller prosedyrer som krever utdannelse. 

Terapeutiske grep og teknikker utgjør gjerne flere som har fellesbenevnelsen *(navn)terapi*. Kjente terapiformer er fysioterapi, psykoterapi, og i nyere tid genterapi. Utøveren av terapier vil ofte benevnes som **terapeut**, med den aktuelle terapiformen som prefiks. Der finnes et stort antall behandlingsformer som bruker benevnelsen. Siktemål er fra helbredelse via bedring av funksjoner til rene velbefinnende, som aromaterapi.

**Terapeutisk** (kan oversettes med *behandlingsmessig*) brukes om et grep, en teknikk eller redskap brukt som element i en form for behandling av sykdom eller lidelse. At noe er terapeutisk innebærer at behandler mener at dette vil påvirke i positiv retning.

Terapeutisk samfunn er en betraktningsmåte, der en ser på hele miljøet rundt en pasient og forsøker å unngå at noe virker antiterapeutisk, samtidig som de faktorer som anses som forbedrende blir bevisst brukt. 

Motsatsen antiterapeutisk brukes om forhold og handlinger som anses å virke nedbrytende eller motsattvirkende i forhold til problemet som skal behandles.

## Se også
* Ergoterapi
* Fysioterapi
* Psykoterapi
* Samtaleterapi
* Kunst- og uttrykksterapi
* Aversjonsterapi
* Musikkterapi

## Litteratur
* Elisabeth Arnet: *Terapi*. Gyldendal Oslo 2009. ISBN 978-82-05-38898-7

## Eksterne lenker
* Utdanning.no sin yrkesbeskrivelse av terapeut
UKA (andre betydninger)

**UKA** kan vise til:
* UKA, kulturfestival i Trondheim
* UKA i Ås
* UKA på Blindern, studentfestival i Oslo
* UKA i Halden
* UKA i Tromsø
Surita Febbraio

**Surita Febbraio** (født 1973) er en sørafrikansk 400 meter hekk-løper. Under «All-Africa Games» i 1999 i Johannesburg fikk hun sølvmedalje. I VM 2003 i Paris endte hun sist i finalen med en åttendeplass. I 2004 vant hun Afrikamesterskapet som ble arrangert i Brazzaville, og året etter oppnådde hun en åttendeplass under IAAF World Athletics Final i Monaco. Hennes personlige rekord er 54.05 sekunder, oppnådd i april 2003 i Pretoria.

I 2006 avleverte Febbraio en positiv dopingtest på testosteron, og ble utestengt i to år.

## Referanser


## Eksterne lenker
*
Sajanogorsk

**Sayanogorsk** (russisk: Саяного́рск) er en by i Republikken Khakasia i Russland. Den ligger rundt 70&nbsp;km sør for Abakan. Innbyggertall: 50&nbsp;255 (folketelling 2002).

Byen ble grunnlagt i 1975 i forbindelse med byggingen av Sajano Sjusjensk vannkraftverk. Kraftverket, som er Russlands største og det femte største i verden, ligger 30&nbsp;km sør for byen. Det leverer blant annet støm til et gigantisk aluminumsverk, som ligger i Sajanogorsk. En stor del av byens befolkning er ansatt ved aluminumsverket. 

## Referanser


## Eksterne lenker
* 
* Byportalen Sajanogorsk Info (ru)
Abaza

**Abaza** kan vise til:

*Abaza (by) – en by i Republikken Khakasia i Russland
*Abazinia (Abaza, Abazashta) – en region i Kaukasus i Russland
*Abazinsk (Abaza Byzšwa) – et språk som snakkes i Abazinia
*Abazinere (Abaza) – folkeslaget som snakker abazinsk
*Abaza (slekt) – en egyptisk slekt med mange kjente medlemmer
Tsjeka

**Tsjeka**, eller **Vetsjeka**, (fra russisk **ЧК** eller **ВЧК**, **В**сероссийская **ч**резвычайная **к**омиссия по борьбе с контрреволюцией и саботажем, «Den allrussiske ekstraordinære kommisjon for kamp mot kontrarevolusjon og sabotasje») var var den første sovjetiske hemmelige politiet. Det ble etablert desember 1917 av Folkekommissærenes råd (Sovnarkom). Ved slutten av den russiske borgerkrigen i 1921 hadde Tsjekas en stab og personell på minst 200 000 ansatte. Tsjeka var forløperen til KGB.

Tsjekaen ble etablert av Vladimir Lenin, og ble ledet av den polske adelsmannen Feliks Dzerzjinskij.  Tsjekaen hadde ansvaret for å arrestere «klassefiender», medlemmer av presteskapet og andre politiske motstandere av kommunistene. Denne kampanjen fikk senere navnet den røde terroren.

Tsjekaen ble i 1922 gjort om til GPU, og ble senere til KGB. Uttrykket «tsjeka» ble da et kallenavn for KGB og agentene for «tsjekister», dette er fortsatt i bruk i Russland i dag.

## Forkortelsen
Ordet «tsjeka» er norsk transkripsjon av den russiske tobokstaversforkortelsen ЧК, der Ч er den russiske bokstaven for «tsj»-lyden, mens «ka» er russisk uttale av bokstaven К, altså tsjeka = tsje+ka. For å vise at det er en forkortelse helt på linje med for eksempel KGB burde man kanskje skrive TsjeKa eller TsjeK, uttalt «tsje-kå», men det brukes ikke. Tsjeka (eller Vetsjeka, ВЧК) står for kortformen (Всероссийская) чрезвычайная комиссия, (Vserossijskaja) tsjresvytsjajnaja komissija, «Den (Allrussiske) Ekstraordinære Kommisjonen». 

## Seinere sikkerhetstjenester
Tsjekaen ble omgjort til GPU («Den politiske hovedforvaltning»), som siden ble til OGPU og NKVD, som i 1946 ble kalt MGB («Ministeriet for statens sikkerhet») og i 1954 KGB. I dagens Russland er det gamle KGB delt opp i sikkerhetstjenesten FSB og utenriksetterretningstjenesten SVR.

## Referanser


## Eksterne lenker
* 
* «The Cheka» – Spartacus' Skolenettsamling av ekstrakter fra primærkilder relatert til Tsjeka
Møre og Romsdal distriktshøgskole, Molde

**Møre og Romsdal distriktshøgskole, Molde** var en høgskole. Den ble etablert i Molde i 1969, som en av de tre første distriktshøgskolene i Norge.

Skolen tilbød fra starten av toårig utdanning i økonomi og administrasjon. Studietilbudet ble etter få år utvidet med transportfag, matematikk og EDB. Et eget studium i statsvitenskap og offentlig administrasjon kom i gang i 1979. Økonomi, administrasjon og informatikk ble regnet som distriktshøgskolens kjerneområder.

Forskningsinnsatsen ble forsterket ved opprettelsen av stiftelsen Møreforsking Molde.

I 1994 ble distriktshøgskolen slått sammen med Sjukepleierhøgskolen i Molde til Høgskolen i Molde, som et ledd i høgskolereformen. Høgskolen flyttet samtidig inn i et nytt felles høgskolebygg.

## Referanser
Sørgegekko

**Sørgegekko** er en partenogenetisk gekko.

Den hører hjemme i Sør- og Sørøst-Asia, og finnes i det østasistiske øyriket fra Ryukyuøyene til Torresstredet. Den fulgte med polynesiernes kanoer til øyene i Stillehavet. Seinere har den også dukket opp på øyer i Det indiske hav, og i Amerika. På stillehavsøyene ser det ut til at den nå blir utkonkurrert av asiatisk husgekko, som har innvandret i nyere tid.

## Eksterne lenker
* 

* Lizards of Southeast Asia: Maritime Gecko – ''Lepidodactylus lugubris''
* Earlham College – Introduced Species in Hawaii
* CGA Care Sheets: Mourning Gecko (''Lepidodactylus lugubris'')
Sjukepleierhøgskolen i Molde

**Sjukepleierhøgskolen i Molde** var en høgskole for sykepleierutdanning. Skolen ble etablert i Molde i 1958 under navnet Nasjonalforeningens og Møre og Romsdal sykepleieskole.

Nasjonalforeningen for folkehelsen var initiativtaker og pådriver for å starte den første sykepleierutdanningen i Møre og Romsdal. Nasjonalforeningens landsstyre fattet vedtak om dette i 1948, og Møre og Romsdal fylkeskommune ble samarbeidspartner. I 1954 godkjente fylkestinget utbyggingsplanene for Glomstuvegen 33 i Molde, og 1. byggetrinn var ferdig da de første studentene startet 1. februar 1958. Skolen hadde i alle år også en avdeling i Kristiansund.
 
Skolen ble lagt inn under Kirke- og undervisningsdepartementet i 1981 og ble en del av det regionale høgskolesystemet i 1986. Skolenavnet ble endret til Sjukepleierhøgskolen i Molde.

Sjukepleierhøgskolen i Molde ble i 1994 slått sammen med Møre og Romsdal distriktshøgskole, Molde til Høgskolen i Molde. Dette i forbindelse med høgskolereformen og utbyggingen av nye høgskolebygg på Kvam i Molde.

## Referanser


## Litteratur
*
Omnibus

**Omnibus** er et latinsk ord, som betyr «for alle». Det kan ha flere betydninger.

* Buss – et kjøretøy for å ta mange passasjerer
** Omnibuss – en større, hestetrukket vogn for passasjerbefordring
* Omnibus (TV) – en serie daglige TV-episoder 
* Omnibus Wind Ensemble – svensk musikkgruppe